**ELEMENTI I KRITERIJI VREDNOVANJA - LIKOVNA UMJETNOST**

**Elementi vrednovanja:**

|  |  |
| --- | --- |
| **Stvaralaštvo i produktivnost** | Vrednuju se etape i rezultati istraživačkoga rada (etape koje je moguće vrednovati su: osmišljavanje koncepta istraživanja, istraživanje izvora, pisani rad, prezentacija vizualnih rješenja, likovni rad). Istraživački rad se izvodi u skupini, paru ili pojedinačno. Kod istraživanja u skupini i paru, učenici se ocjenjuju zasebno ovisno o izvedenome segmentu istraživačkoga rada. Nastavnik može vrednovati svaku etapu učenikovog rada pojedinačno ili njegov istraživački rad u cjelini. |
| **Doživljaj i kritički stav** | Vrednuje se razumijevanje i primjena likovnoga jezika, sposobnost analize likovnoga djela, izražavanje vlastitog kritičkog stava i argumentirano iznošenje mišljenja, predlaganje vlastitih rješenja. |
| **Umjetnost u kontekstu** | Vrednuje se razumijevanje umjetničkih djela i likovnih problema u odgovarajućemu kontekstu, smještanje djela u stil/razdoblje (poznavanje stilskihkarakteristika), dijakronijsko i sinkronijsko povezivanje. |

**Kriteriji vrednovanja:**

|  |  |
| --- | --- |
| **Nedovoljan (1)** | **Stvaralaštvo i produktivnost** - Učenik je nezainteresiran za istraživanje problema, odbija suradnju i nema pripremljen rezultat istraživanja u određenom mediju te s nerazumijevanjem primjenjuje osnovne likovne pojmove bez odgovarajućih likovnih primjera.**Doživljaj i kritički stav**  - Učenik ne prepoznaje i nije u stanju imenovati formalne elemente umjetničkog djela. Učenik ne želi raspravljati o likovnim djelima ili daje zaključke koji uopće nisu u svezi s prethodno stečenim znanjem ili proučenim sadržajem. Učenik ne želi objasniti važnost i društvenu odgovornost očuvanja umjetničke nacionalne baštine ili daje potpuno nesuvisla objašnjenja. Učenik je potpuno nezainteresiran za zadatke i ne želi sudjelovati u radu.**Umjetnost u kontekstu** - Učenik ni uz nastavnikovu pomoć nije sposoban smjestiti umjetničko djelo u odgovarajući stil/razdoblje. |
| **Dovoljan (2)** | **Stvaralaštvo i produktivnost** - Učenik primjenjuje osnovne likovne pojmove, izlaže problem s jednoga gledišta i odabire odgovarajuće arhitektonske primjere. **Doživljaj i kritički stav**  - Učenik prepoznaje i imenuje formalne elemente umjetničkog djela. Učenik na osnovnoj razini raspravlja o arhitektonskim djelima ili određenim tezama/konceptima na temelju prethodno stečenoga znanja ili proučenoga sadržaja. Učenik opisuje likovna obilježja odabranog primjera nacionalne baštine. Učenik navodi osnovne podatke o djelu/izložbi i izražava osobni doživljaj.**Umjetnost u kontekstu** - Učenik uz nastavnikovu pomoć smješta umjetničko djelo u odgovarajući stil/razdoblje. |
| **Dobar (3)** | **Stvaralaštvo i produktivnost** - Učenik odabire i primjenjuje relevantne podatke, smješta ih u kontekst i povezuje u smislenu cjelinu te prezentira/izvodi vizualno rješenje pazeći na likovnost izvedbe u odabranome mediju.**Doživljaj i kritički stav**  - Učenik objašnjava tematske, formalne i kontekstualne sadržaje umjetničkog djela. Učenik iznosi stav o utjecaju kulta, vjere, duhovnosti, filozofije, znanosti i tehnologije na umjetničko stvaralaštvo koristeći se argumentima temeljenim na razumijevanju teme. Učenik objašnjava stilska obilježja odabranog primjera nacionalne baštine. Učenik interpretira izabrano djelo na temelju formalnih, tematskih i stilskih obilježja.**Umjetnost u kontekstu**- Učenik povezuje umjetničko djelo s odgovarajućim stilom i razdobljem te tumači utjecaj pojedinog konteksta na likovno djelo/stil. |
| **Vrlo dobar (4)** | **Stvaralaštvo i produktivnost** - Učenik izlaže i razmatra problem s više gledišta, uspoređuje i suprotstavlja nekoliko ideja i argumentira ih te prezentira/izvodi vizualno rješenje sa smislom za jasnoću vizualne poruke. **Doživljaj i kritički stav**  - Učenik samostalno analizira umjetničko djelo. Učenik raspravlja o zadanoj problematici, kritički preispituje prikupljene/iznesene podatke, tvrdnje i stavove, a između suprotstavljenih mišljenja daje relativnu prednost jednom argumentu ili više njih prema objektivnim kriterijima. Učenik objašnjava važnost umjetničkog djela u kontekstu nacionalne baštine. Učenik izražava osobnu interpretaciju izabranoga djela pokazujući razumijevanje likovnih načela.**Umjetnost u kontekstu** - Učenik samostalno prosuđuje kako je pojedini kontekst utjecao na umjetničko djelo. |
| **Odličan (5)** | **Stvaralaštvo i produktivnost** - Učenik preispituje činjenice, tumači ih s više aspekata i izražava vlastite prijedloge, rješenja, zaključke te prezentira/izvodi vizualno rješenje na kreativan način i s izraženim interesom za istraživanjem u njemu bliskim medijima.**Doživljaj i kritički stav**  - Učenik samostalno analizira umjetničko djelo te izražava kritički stav. Učenik iznosi vlastiti kritički stav ili prijedlog i argumentira vlastito tumačenje problema ili rješenje. Učenik objašnjava važnost odabranog primjera nacionalne baštine u kontekstu svjetske baštine te predlaže vlastita rješenja njegove prezentacije/promidžbe ili zaštite. Učenik kritički prosuđuje različite oblike umjetničkih događanja u kojima aktivno sudjeluje, daje preporuku i pokazuje interes za aktivnijim sudjelovanjem u kulturnome životu.**Umjetnost u kontekstu** - Učenik samostalno dijakronijski (razmatranje umjetničkih pojava raznovremeno, u više vremenskih razdoblja) i sinkronijski (istovremenost, prisutnost više umjetničkih pojava u određenom vremenu) povezuje umjetničko djelo s odgovarajućim kontekstom. |